CELEX: 62018TN0763
Language: sk
Date: 2018-12-30 00:00:00
Title: Vec T-763/18: Žaloba podaná 30. decembra 2018 – Lazarus Szolgáltató és Kereskedelmi/Európska komisia

18.3.2019   
            
            
               SK
            
            
               Úradný vestník Európskej únie
            
            
               C 103/47
            
         
      Žaloba podaná 30. decembra 2018 – Lazarus Szolgáltató és Kereskedelmi/Európska komisia
      (Vec T-763/18)
      (2019/C 103/62)
      Jazyk konania: maďarčina
      
         Účastníci konania
      
      
         Žalobkyňa: Lazarus Szolgáltató és Kereskedelmi Kft. (Lazarus Kft.) (Békés, Maďarsko) (v zastúpení: L. Szabó, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  v prvom rade vyhlásil neplatnosť rozhodnutia Komisie vydaného 20. júla 2011 vo veci SA.29432 – CP 290/2009 – Maďarsko – „Pomoc na účely zamestnania zdravotne postihnutých pracovníkov, ktorá môže byť v dôsledku diskriminačnej povahy právnej úpravy protiprávna“ (ďalej len „hlavné napadnuté rozhodnutie“),
               
            
                  —
               
               
                  subsidiárne, vyhlásil neplatnosť rozhodnutia Komisia vydaného 25. januára 2017 vo veci SA.45498 (FC/2016) – Sťažnosť OPS Újpest-lift Kft. podaná v súvislosti so štátnou pomocou poskytnutou v rokoch 2006 a 2012 podnikom zamestnávajúcim zdravotne postihnutých pracovníkoch“ (ďalej len „subsidiárne napadnuté rozhodnutie“),
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza jeden žalobný dôvod v súvislosti s každým návrhom.
      
                  1.
               
               
                  Žalobný dôvod na podporu hlavného návrhu: nesprávne uplatnenie práva a nesprávne uplatnenie dostupných dôkazov
                  
                              —
                           
                           
                              Maďarské orgány poskytli konkurenčným podnikom žalobkyne protiprávnu štátnu pomoc porušením článku 107 ods. 1 ZFEÚ 21. Táto pomoc sa týkala nielen dodatočných nákladov vyplývajúcich zo zamestnávania pracovníkov so zdravotným postihnutím, ale pokrývala aj celkové náklady podnikov príjemcov a v dôsledku toho narušila hospodársku súťaž. Komisia v hlavnom napadnutom rozhodnutí určila, že pomoc poskytnutá podnikom príjemcom neprekročila v celom svojom rozsahu celkovú výšku pomoci, ktorá mohla byť poskytnutá podľa článkov 41 a 42 všeobecného nariadenia o skupinových výnimkách (1) a že v dôsledku toho je sporná pomoc v zmysle článku 107 ods. 3 ZFEÚ na prvý pohľad zlučiteľná s vnútorným trhom. Hlavné napadnuté rozhodnutie sa nezaoberá nepriaznivými účinkami na žalobkyňu vyplývajúcimi z vnútroštátnych opatrení poskytujúcich pomoc a porušuje tým procesné práva, ktoré jej vyplývajú z článku 108 ods. 2 ZFEÚ.
                           
                        
            
                  2.
               
               
                  Žalobný dôvod na podporu subsidiárneho návrhu: nesprávne uplatnenie práva a zjavné skreslenie dostupných dôkazov
                  
                              —
                           
                           
                              Komisia sa dopustila nesprávneho právneho posúdenia a zjavne skreslila dostupné dôkazy tým, že v subsidiárne napadnutom rozhodnutí určila, že sťažnosť OPS Újpest-lift Kft. neobsahovala nové skutkové alebo právne okolnosti, ktoré by mohli zmeniť posúdenie Komisie týkajúce sa veci SA.29432 – CP 290/2009. Subsidiárne napadnuté rozhodnutie sa nezaoberá nepriaznivými účinkami na žalobkyňu vyplývajúcimi z vnútroštátnych opatrení poskytujúcich pomoc a porušuje tým procesné práva, ktoré jej vyplývajú z článku 108 ods. 2 ZFEÚ.
                           
                        
            
         (1)  Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov [107 ZFEÚ] a [108 ZFEÚ] (Ú. v. EÚ L 214, 2008, s. 3).